དུས་སྐབས་དེ་དག་རིང་ཁག་ཅིག་གིས་ང་ལ་བརྙན་ཐུང་དེ་བཟོས་པར་འགྱོད་པ་སྐྱེས་ཀྱི་ཡོད་མེད་སྐོར་དྲིས་བྱུང་།སྤྱི་ཚོགས་འབྲེལ་མཐུད་དྲ་ལམ་ཐོག་ནས་དང་།བོད་དོན་རྒྱབ་སྐྱོར་བའི་ཚོགས་ཁགགསར་འགོད་པ།སློབ་མ།གསར་འགོད་རང་དབང་གི་ཚོགས་ཁག་སོགས་ཀྱིས་ང་ལ་གནད་དོན་དེའི་ཐོག་དྲི་བ་འདྲི་མཁན་བྱུང་།ཁག་ཅིག་གིས་སྐྱོན་བརྗོད་ཀྱིས་ངས་བརྙན་ཐུང་དེ་བཟོས་པ་ནོར་བ་ཡིན་སྐོར་བརྗོད་བྱུང་།ཨ་རིའི་ཕྱི་སྲིད་ལས་ཁང་གི་ལས་བྱེད་ཟུར་པ་ཞིག་གིས།ངས་ཧ་གོ་བཞིན་དུ་དཀའ་ངལ་འཕྲད་ཉེན་ཆེ་བའི་མི་རིགས་ཤིག་གི་ཁོངས་སུ་ཚུད་པའི་མི་ཞིག་ཉེན་ཁའི་གནས་སུ་བསྐྱལ་ཡིན་མིན་གྱི་དོགས་འདྲི་སླངས་སོང་།ངས་རང་ངོས་ནས་གནད་དོན་དེ་དག་ལ་བསམ་གཞིབ་གདོང་ལེན་བྱས་པ་དང་།ངས་བོད་མིའི་ཐོབ་ཐང་ཐོག་གི་གླེང་སློང་དེ་མི་ཞིག་གི་ལོ་ངོ་བཅུ་གཉིས་ལས་མང་བའི་རང་དབང་ལས་གལ་ཆེ་བ་ཡིན་མིན་དང་།སྐུ་ཞབས་བཀྲ་ཤིས་དབང་ཕྱུག་འཛིན་བཟུང་དེས་ཁོང་གི་འཐབ་རྩོད་ཀྱི་ནུས་པ་ཆེ་རུ་བཏང་ཡོད་མེད་སོགས་ཀྱི་ཐད་བསམ་བློ་བཏང་བ་ཡིན།དེ་དག་ནི་དྲི་བ་གལ་ཆེན་པོ་དང་ཁག་པོ་རེད།ང་ལ་ལན་ངེས་གཏན་ཞིག་མེད་རུང་།སྐུ་ཞབས་ཁོང་དང་ཁོང་གི་བོད་ཀྱི་སྐད་ཡིག་ཐོག་ལ་ཡོད་པའི་སེམས་འཚབ་དེ་འཛམ་གླིང་གང་སར་ངོས་ལེན་བྱེད་ཀྱི་ཡོད་པ་ཤེས་ཀྱི་ཡོད།རེས་གཟའ་ཟླ་བའི་ཉིན་ནིའུ་ཡོག་གྲོང་ཁྱེར་དུ་ཡོད་པའི་རྒྱ་ནག་དོན་གཅོད་ཁང་གི་མདུན་དུ་རྒྱ་ནག་མི་མང་ཚང་མར་སྐད་ཡིག་རང་དབང་དགོས་པ་དང་།སྐུ་ཞབས་བཀྲ་ཤིས་དབང་ཕྱུག་གློད་གྲོལ་དགོས་པའི་ངོ་རྒོལ་ལས་འགུལ་སྤེལ་མཁན་འཛོམས་འདུགལས་འགུལ་དེ་རིགས་ལོན་ཀྲོན་དུ་ཡང་སྤེལ་ཡོད་པ་རེད།ཨོ་སི་ཀྲོ་ལི་ཡའི་ནང་གི་ཆབ་སྲིད་ཀྱི་ཟུར་ཟའི་རི་མོ་བ་ཞིག་གིས་བཀྲ་ཤིས་དབང་ཕྱུག་གི་གནད་དོན་དེ་ཟུར་ཟའི་རི་མོར་བྲིས་ཡོད་པ་སོགས།མཐའ་མ་དེར་ཁོང་གི་བསམ་ཚུལ་རྒྱལ་སྤྱིའི་སྡིངས་ཆར་བྲག་ཆ་འཁོར་བཞིན་ཡོད་པ་རེད།